# Barroson komissio

### Wikipedia

Komission puheenjohtaja Barroso

Barroson komissio on Euroopan komissio, joka aloitti toimikautensa 22. marraskuuta 2004. Sen virkakauden on määrä jatkua 31. lokakuuta 2009 asti. Barroson komissio koostuu nimensä mukaisesti puheenjohtajastaan, portugalilaisesta José Manuel Durão Barrososta, ja 24 komissaarista.

Barroson komission oli alun perin määrä aloittaa 1. marraskuuta 2004, mutta Euroopan parlamentin vastustaessa sen ensimmäistä kokoonpanoa Barroson täytyi vetää ehdotuksensa pois ilman äänestystä. Uuden ehdotuksen parlamentti hyväksyi 18. marraskuuta. (449 ääntä puolesta, 149 vastaan, 82 tyhjää.)

## [muokkaa] Barroson komission jäsenet

Toimialue | Komissaari | Kotimaa | Puolue
--- | --- | --- | ---
Puheenjohtaja | José Manuel Durão Barroso | Portugali | PSD
1. varapuheenjohtaja; Institutionaaliset suhteet ja viestintästrategia | Margot Wallström | Ruotsi | SAP
varapuheenjohtaja; Talous- ja raha-asiat | Joaquín Almunia | Espanja | PSOE
varapuheenjohtaja; Yritys- ja teollisuustoiminta | Günter Verheugen | Saksa | SPD
varapuheenjohtaja; Oikeuteen, vapauteen ja turvallisuuteen liittyvät asiat | Franco Frattini | Italia | Forza Italia
varapuheenjohtaja; Liikenne | Jacques Barrot | Ranska | UMP
varapuheenjohtaja; Hallinto, tilintarkastus ja petostentorjunta | Siim Kallas | Viro | Reformipuolue
Sisämarkkinat ja palvelut | Charlie McCreevy | Irlanti | Fianna Fáil
Maatalous ja maaseudun kehittäminen | Mariann Fischer Boel | Tanska | Venstre
Kilpailuasiat | Neelie Kroes | Alankomaat | VVD
Kauppapolitiikka | Peter Mandelson | Yhdistynyt kuningaskunta | Labour
Kalastus- ja meriasiat | Joe Borg | Malta | Kansallispuolue
Ympäristöasiat | Stavros Dimas | Kreikka | Nea Demokratia
Terveys- ja kuluttajansuoja-asiat | Markos Kyprianou | Kypros | Democratic Party
Kehitysyhteistyö ja humanitaarinen apu | Louis Michel | Belgia | Mouvement réformateur
Laajentumisasiat | Olli Rehn | Suomi | Suomen keskusta
Työllisyys-, sosiaali- ja tasa-arvoasiat | Vladimír Špidla | Tšekinmaa | ČSSD
Verotus ja tulliliitto | László Kovács | Unkari | MSZP
Rahoituksen suunnittelu ja talousarvio | Dalia Grybauskaitė | Liettua | -
Ulkosuhteet ja Euroopan naapuruuspolitiikka | Benita Ferrero-Waldner | Itävalta | ÖVP
Koulutus, kulttuuri ja monikielisyys | Ján Figeľ | Slovakia | KDH
Aluepolitiikka | Danuta Hübner | Puola | -
Energia | Andris Piebalgs | Latvia | Latvijas Ceļš
Tiede ja tutkimus | Janez Potočnik | Slovenia | liberaali
Tietoyhteiskunta ja viestintä | Viviane Reding | Luxemburg | EPP

Väri merkitsee komissaarin poliittista suuntausta seuraavasti:

suuntaus | komissaarien lkm
--- | ---
konservatiivi | 9
liberaali | 8
sosialisti | 6
ei tiedossa tai sitoutumaton | 2

## [muokkaa] Hylätty kokoonpano

Barroso teki ensimmäisen esityksen komissaareista 12. elokuuta, mutta se hylättiin. Ehdotuksen ja nykyisen kokoonpanon eroja olivat:

- Italian Rocco Buttiglionea ehdotettiin varapuheenjohtajaksi ja oikeuteen, vapauteen ja turvallisuuteen liittyvien asioiden komissaariksi Franco Frattinin sijasta

- Latvian Ingrida Udrea ehdotettiin komissionaariksi verotuksen ja tulliliiton toimialalle Andris Piebalgsin sijaan. Lopulta tehtävään valittiin László Kovács.

- Unkarin László Kovácsia ehdotettiin ensin energiakomissaariksi.

Monien komissaariehdokkaiden sopivuus tehtäviin kuitenkin kyseenalaistettiin; Rocco Buttglionen kannat homoseksuaalisuutta ja naisia kohtaan olivat arveluttavia, epäilyksiä herättivät myös:

- László Kovácsia epäiltiin epäpäteväksi energia-alan tehtäviin

- Neelie Kroesin alan asiantuntemusta ei pidetty riittävänä

- Mariann Fischer-Boelin ei nähty olevan tarpeeksi sitoutunut Euroopan maanviljelijöiden etujen ajamiseen ja hänen parlamentin kanssa käymänsä vuoropuhelu oli heikkoa

- Ingrida Udren puoluerahoitus oli epäselvää

Kiistanalaisin komissaarikandidaatti oli Buttiglione. Vaikka parlamentin suurin puolueryhmittymä, Euroopan kansanpuolue, antoi hänelle tukensa, Euroopan Sosialidemokraattinen Puolue ja Liberaaliryhmä kieltäytyivät äänestämästä kokoonpanoa, jossa Buttiglione oli oikeusasioiden komissaarina.

Koska komission hylkäys näytti todennäköiseltä, Barroso veti ehdotuksensa takaisin. Tämän jälkeen Italian hallitus ilmoitti vaihtavansa Buttiglionen tilalle Franco Frattinin. Barroson pyynnöstä Latvian hallitus esitti Ingrida Udren tilalle Andris Piebalgsia, joka oli aikaisemmin työskennellyt Sandra Kalnieten, Prodin komission jäsenen kabinetissa. Unkarin László Kovács siirrettiin hoitamaan verotusta ja tulliliittoa koskevia asioita.

## [muokkaa] Aiheesta muualla

- Barroson komission kotisivut

Haettu osoitteesta http://fi.wikipedia.org../../../b/a/r/Barroson_komissio.html

Luokka: Euroopan unioni

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- Magyar
- Nederlands
- Română